קרא את הטקסט שלפניך וענה על השאלות

יומנה של אמא : כסף, כסף

כשאני מטילת עם יניב בחוצות העיר, זה מתחיל בדרך כלל כך:
"אמא, קני לי פלאפל, בבקשה!"
"טוב, יניב. בקשת כל כך יפה..."
אבל מה לעשות שהפלאפל מצמיא?
"אמא, אני צמא."
"טוב. נקנה מיץ."
אחר-כך חוצים את הרחוב ופוגשים את עדן עם תירס בגודל רכבת. יניב לא אומר כלום, אבל העיניים שלו... אני מתעלמת.
"אמא" שואל יניב פתאום, סתם מתוך סקרנות, "כמה עולה תירס?"
"אני לא יודעת, אבל יש לנו תירס בבית, אם תרצה."
"אבל אני רוצה עכשיו", טוען יניב.
כאן אנו עוברים למשא ומתן מלווה אנחות, הטפות מוסר, תחנונים והשוואות, והתוצאה:
"נו, טוב, אבל בזה גמרנו!"
שלשום עבד יניב אצל יגאל הנגר והשתכר 10 ש"ח.  כשעברנו היום ליד דוכן הפלאפל, אמר יניב:
"היום אני לא קונה פלאפל. זה הרבה כסף!"
כשעברנו ליד הקיוסק אמר יניב בהחלטיות:
"בשביל מה לקנות שתייה? נשתה בבית."
פתאום צץ מולנו עדן עם גלידה בגודל של הר.
יניב נעץ מבט עורג בגלידה ושתק.
"בוא, יניב, אני מזמינה אותך לגלידה," אמרתי לו.

הרי לא אניח לו, לפרוט את 10 השקלים היקרים שהרוויח על איזו גלידה טיפשית. נכון, יניב?

ג. מנה פלישר. ידיעות אחרונות  27.12.85   

ענה על השאלות שלפניך

שים לב להוראות המופיעות בכל שאלה:  לעיתים עליך לסמן תשובה אחת (התשובה הנכונה ביותר) ולעיתים עליך לסמן כמה תשובות (כל התשובות הנכונות).

1.  סמן את התשובה הנכונה ביותר.
אחרי שאמא אמרה ליניב: "נו טוב, אבל בזה גמרנו" (שורה 13), היא –
א. רצתה לקנות לו שתייה.
ב. סרבה לקנות לו גלידה
ג. קנתה לו תירס.
ד. קנתה לו גלידה.

2. סמן את התשובה הנכונה ביותר.      
יניב הפסיק לבקש מאימו לקנות לו מאכלים ברחוב, אחרי ש:
א. אימו הטיפה לו מוסר.
ב.  היה שבע.
ג.  הרוויח כסף אצל הנגר.
ד.  אימו הציעה לו גלידה.                                                                                               

3. סמן את התשובה הנכונה ביותר.
המילה "בהחלטיות" (שורה 16) – פירושה:
à.	בצורה חד משמעית.
á.	שוב ושוב.
â.	בלי יכולת להחליט.
ã.	אחרי שהתחרט.                                                                                                  	

4. סמן את התשובה הנכונה ביותר.
המילה "עורג" (שורה 19) פירושה:
א. כועס    
ב. הורג
ג. דוחה
ד. רוצה מאד.

5. סמן את התשובה הנכונה ביותר.
כוונת כותבת הטקסט היא:
א. לתת דוגמה איך להוציא כסף בצורה נבונה.
ב.  ללמד אותנו שלכסף יש ערך, אם השקענו מאמץ להשגתו.
ג.  ללמד אותנו איך לקבל כסף מאמא.
ד.  ללמד אותנו שלא תמיד צריך להסתכל מה יש לאחרים.                                    	
 
6. סמן את התשובה הנכונה ביותר.
הכותרת המתאימה ביותר לסיפור, היא:
א. טיול בעיר.
ב. מה אפשר לקנות ברחוב.
ג. הילד מנדנד לאימו.
ד. ללמוד את ערכו של הכסף.                                  					

7. סמן את התשובה הנכונה ביותר.
מדוע לא ביקש יניב גלידה?
א. כי הבין שלאימו אין כסף.
ב.  כי נמאס לו לבקש פעמים רבות כשאימו מסרבת.
ג.  כי יש להם גלידה בבית.
ד.  כי למד להעריך את הכסף שהרוויח בעבודה.                                                         

8. סמן את התשובה הנכונה ביותר.
אמא של יניב הזמינה אותו לגלידה. ממעשה זה, אפשר להבין ש:
א. הפעם אמא של יניב רצתה לאכול גלידה.
ב.  היא רצתה שישמור על כספו.
ג.  היא הבינה שהוא רוצה מאד גלידה, אך גם נזהר מלבזבז את הכסף שהרוויח.
ד.  נמאס לה מכל התחנונים והטפות המוסר.                                                                	

9. סמן את התשובה הנכונה ביותר.
הסיפור בנוי משני חלקים (חלק א' שורה 13-1, חלק ב' שורה 14 עד הסוף). 
איזה מן התשובות שלפניך מתארת את שני חלקי הסיפור בצורה הכי נכונה?
א. חלק א' מתאר את הבעיה וחלק ב' את הפתרון.
ב. חלק א' הוא תאור כללי של המצב וחלק ב' מתאר דוגמאות בלבד.
ג. חלק א' מתאר שאלה וחלק ב' מתאר תשובה לשאלה.
ד. חלק א' מתאר את שתי הדמויות הראשיות וחלק ב' מתאר גם את הדמות המשנית.					

הבעה
"כסף לא צומח על העצים".  
או במילים אחרות: כסף אינו מתרבה מעצמו.  צריך לעבוד כדי להרוויח כסף.

בחרו אפשרות אחת מתוך שתי האפשרויות שלפניכם:
1.	כתבו : איך אפשר להרוויח כסף ומה כדאי לעשות בו.
2.	ספרו על מקרה שקרה לכם בו עבדתם קשה  כדי שתוכלו לקנות/ לעשות משהו שמאוד רציתם. ספרו על הקושי בעבודה, המאמץ, המוטיבציה להמשיך, ההרגשה בתחילת העבודה, תוך כדי עבודה ובסופה.

כתבו בהרחבה (15-10 שורות לפחות).

_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

שם הטקסט: יומנה של אמא – כסף, כסף 
תשובון	מיומנות חשיבה	ציון	
1. ד	ידע (איתור פרטים)	15 נק'	
2. ג	ידע (איתור פרטים)	15 נק'	
3. א	לשון: אוצר מילים	10 נק'	
4. ד	לשון: אוצר מילים	10 נק'	
5. ב	הבנת המסר	10 נק'	
6. ד	הכללה	10 נק'	
7. ד	סיבתיות	10 נק'	
8. ג	הסקה	10 נק'	
9. א	הבנה רטורית	10 נק'	
קריטריונים להערכה : ראה מדריך להערכה	הבעה בכתב